text: Ira ko fa’ehohay nano astronomy i South Africa, o saki katimolay (peci’) a cikiw a optical telescope – kaitiraan no ta’akay telescope i South Africa. Anini, o South Africa mipatireng to Karoo array a telescope, tangasa i 15 walwalan no EUR payso a pinfang kongli kamok a misolapay[429]. I 2012 miheca 5 folad 25 romi’ad, misahalakaay sakapot mihapiw misiked i South Africa ato Australia ko pipatireng to pinfang kongli a telescope[430], salongan sa’osi i 2019 miheca misitapang patireng. Maherek a mapatireng, o kahapinang nonini a telescope ikaka no i hekalay saki’emelay a musing telescope ko takaraw to 50 ko inaneng, o sapisolap to kakarayan kaharakat tangasa 10,000 inaneng nira, o kahapinangan a nengneng makikaka mata’elif ko no Hubble Space a telescope. I 2018 miheca 7 folad 13 romi’ad, nano 10 miheca ko pisafaco ato pipatireng to MeerKAT i Carnarvon no South Africa midemak. O satata’akay i katimolay (peci’) a cikiw ko MeerKAT, o macikilay a radio telescope[431], o samahapinangay masyasing ko fo’ifo’osan a syasingen[432].